Die sjarmekwark of c-kwark (simbool: c, van die Engelse charm quark) is die derde swaarste van al die kwarke, ’n soort elementêre deeltjie, en ’n hoofbestanddeel van materie. Hulle word in hadrone aangetref, wat subatomiese deeltjies is wat uit kwarke bestaan. Saam met die vreemdkwark is dit ’n tweedegenerasie-kwark. Dit het ’n elektriese lading van +2⁄3 e en ’n massa van 1,29+0,05−0,11 GeV/c2. Nes ander kwarke is die sjarmekwark ’n elementêre fermion met spin-1⁄2 en ervaar dit al vier fundamentele kragte: swaartekrag, elektromagnetisme, swak kernkrag en sterk kernkrag. Sy antideeltjie is die anti-sjarmekwark of anti-sjarme, waarvan sekere eienskappe dieselfde magnitude maar teenoorgestelde teken het. Hierdie artikel is vertaal uit die Engelse Wikipedia K. Nakamura et al.(Particle Data Group) (2011). "PDGLive Particle Summary 'Quarks (u, d, s, c, b, t, b′, t′, Free)'" (PDF). Particle Data Group. Besoek op 2011-08-08. R. Nave. "Transformation of Quark Flavors by the Weak Interaction" (in Engels).